ব্রাসেলীয় উপভাষা
ব্রাসেলীয় উপভাষা (অন্যান্য নাম: ব্রাসেলিয়ার মারোল্‌স, মারোলেন) হচ্ছে ওলন্দাজ ভাষার একটি নিকট-বিলুপ্ত উপভাষা যেটি বেলজিয়ামের রাজধানী ব্রাসেল্‌সে প্রচলিত ছিল। ব্রাবানশীয় উপভাষা থেকে উদ্ভুত এই উপভাষাটি একসময় ব্রাসেল্‌স নগরীতে প্রচলিত প্রধান মৌখিক ভাষা হিসাবে ব্যবহৃত হতো। এই উপভাষাটির উপর ভিত্তি করেই বেলজীয় কার্টুনিস্ট অ্যার্জে তাঁর বিখ্যাত কমিক্স দ্য অ্যাডভেঞ্চার্স অফ টিনটিন (বাংলা: দুঃসাহসী টিনটিন) এর বেশ কিছু কাল্পনিক ভাষা তৈরি করেন।